Ehdotus EUROOPAN PARLAMENTIN JA NEUVOSTON ASETUS kolmansien maiden kanssa käytävää ulkomaankauppaa koskevista yhteisön tilastoista annetun asetuksen (EY) N:o 471/2009 muuttamisesta siltä osin kuin on kyse säädösvallan ja täytäntöönpanovallan siirtämisestä komissiolle tiettyjen toimenpiteiden hyväksymiseksi /* COM/2013/0579 final - 2013/0279 (COD) */





PERUSTELUT 1. EHDOTUKSEN TAUSTA Euroopan unionin toiminnasta tehdyssä sopimuksessa (SEUT-sopimus) erotetaan toisistaan sopimuksen 290 artiklan 1 kohdassa määrätty komissiolle siirretty valta antaa muita kuin lainsäätämisjärjestyksessä hyväksyttäviä, soveltamisalaltaan yleisiä säädöksiä, joilla täydennetään tai muutetaan lainsäätämisjärjestyksessä hyväksytyn säädöksen tiettyjä, muita kuin sen keskeisiä osia (delegoidut säädökset), ja SEUT-sopimuksen 291 artiklan 2 kohdassa määrätty komissiolle siirretty valta silloin, kun unionin oikeudellisesti velvoittavat säädökset edellyttävät yhdenmukaista täytäntöönpanoa (täytäntöönpanosäädökset). Ottaen huomioon yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 182/2011[1] komissio on sitoutunut[2] tarkastelemaan uudelleen säädöksiä, jotka tällä hetkellä sisältävät viittauksia valvonnan käsittävään sääntelymenettelyyn, perussopimuksessa vahvistettujen perusteiden mukaisesti. Yleisenä tavoitteena on poistaa kaikista säädöksistä Euroopan parlamentin seitsemännen kauden loppuun mennessä (kesäkuu 2014) kaikki säännökset, joissa on viittauksia valvonnan käsittävään sääntelymenettelyyn. Mukautettaessa kolmansien maiden kanssa käytävää ulkomaankauppaa koskevista yhteisön tilastoista ja neuvoston asetuksen (EY) N:o 1172/95 kumoamisesta 6 päivänä toukokuuta 2009 annettu Euroopan parlamentin ja neuvoston asetus (EY) N:o 471/2009[3] SEUT-sopimuksen uusiin sääntöihin olisi säädettävä komissiolle tällä hetkellä kyseisellä asetuksella siirretystä täytäntöönpanovallasta antamalla komissiolle valta antaa delegoituja säädöksiä ja/tai täytäntöönpanosäädöksiä. 2. KUULEMISTEN JA VAIKUTUSTENARVIOINTIEN TULOKSET Kolmansien maiden kanssa käytävän tavarakaupan tilastointia käsittelevää komiteaa ja Euroopan tilastojärjestelmää käsittelevää komiteaa kuultiin. Vaikutusten arviointia ei tarvittu. 3. EHDOTUKSEN OIKEUDELLINEN SISÄLTÖ · Ehdotetun toimen lyhyt kuvaus Ehdotuksen tavoitteena on muuttaa asetusta (EY) N:o 471/2009 sen linjaamiseksi uuden institutionaalisen kehyksen mukaiseksi. Tarkoituksena on erityisesti yksilöidä komission valtuudet ja vahvistaa asianmukainen menettely toimenpiteiden toteuttamiseksi näiden valtuuksien perusteella. Asetuksen (EY) N:o 471/2009 osalta ehdotetaan, että komissiolle siirretään valta antaa delegoituja säädöksiä, jotka koskevat tullimenettelyjen ja tulliselvitysmuotojen luettelon mukauttamista, tiettyjä tavaroita tai tavaroiden liikkeitä ja niihin sovellettavia erilaisia tai erityisiä sääntöjä, tavaroiden tai tavaroiden liikkeiden jättämistä ulkomaankaupan tilastojen ulkopuolelle, 4 artiklan 2 ja 4 kohdan mukaisesti tapahtuvaa tietojen keruuta, tietojen tarkempaa määrittelyä, rajoitetusti vaadittuja tietoja tiettyjen tavaroiden tai tavaroiden liikkeiden ja 4 artiklan 2 kohdan mukaisesti toimitettujen tietojen osalta, otoksen ominaisuuksia, raportointijaksoa ja aggregointitasoa kumppanimaiden, tavaroiden ja valuuttojen osalta laskutusvaluutan mukaan jaoteltuja kauppaa koskevia tilastoja varten, tilastojen toimittamisen määräaikoja, sisältöä, kattavuutta ja jo toimitettujen tilastojen tarkistamista koskevien edellytysten mukautuksia sekä yritysten ominaisuustietojen mukaan ja ulkomaankaupan laskutusvaluutan mukaan jaoteltujen tilastojen toimittamisen määräaikoja. Lisäksi ehdotetaan, että komissiolle siirretään myös valta hyväksyä asetuksen (EU) N:o 182/2011 mukaisesti toimenpiteitä, jotka koskevat 5 artiklan 1 kohdassa tarkoitetuista tiedoista käytettäviä koodeja tai yritysten ominaisuustietojen yhdistämistä saman artiklan mukaisesti kirjattuihin tietoihin. · Euroopan tilastojärjestelmän tehostaminen Euroopan tilastoista 11 päivänä maaliskuuta 2009 annetussa Euroopan parlamentin ja neuvoston asetuksessa (EY) N:o 223/2009[4] Euroopan tilastojärjestelmä määritellään kumppanuudeksi, johon osallistuvat Euroopan tilastoviranomainen, joka on komissio (Eurostat), sekä kansalliset tilastolaitokset ja muut kansalliset viranomaiset, jotka vastaavat kussakin jäsenvaltiossa Euroopan tilastojen kehittämisestä, tuottamisesta ja jakelusta. Asetuksen (EY) N:o 223/2009 7 artiklalla perustettu Euroopan tilastojärjestelmää käsittelevä komitea katsotaan Euroopan tilastojärjestelmässä komiteaksi, jonka alaisuudessa muut komiteat ovat (umbrella committee). Se avustaa tietyillä tilastoaloilla komissiota tämän käyttäessä täytäntöönpanovaltaansa. Kansainvälisen tavarakaupan tilastot eivät kuulu kyseisiin aloihin. Tällä alalla komissiota avustaa asetuksen (EY) N:o 471/2009 11 artiklan mukaisesti kolmansien maiden kanssa käytävän tavarakaupan tilastointia käsittelevä komitea (Extrastat-komitea). Komissio ehdottaa Euroopan tilastojärjestelmälle uutta, selkeää pyramidirakennetta, jossa Euroopan tilastojärjestelmää käsittelevä komitea on ylimpänä strategisena elimenä ja jonka tarkoituksena on parantaa koordinointia ja kumppanuutta. Yhtenä selkeyttämisen näkökohtana on keskittää komitologiamenettelyyn liittyvät valtuudet Euroopan tilastojärjestelmää käsittelevälle komitealle. Euroopan tilastojärjestelmää käsittelevä komitea kannatti helmikuussa 2012[5] tätä uutta lähestymistapaa. Sen vuoksi ehdotetaan myös, että asetusta (EY) N:o 471/2009 muutetaan korvaamalla viittaukset Extrastat-komiteaan viittauksella Euroopan tilastojärjestelmää käsittelevään komiteaan. · Oikeusperusta Euroopan unionin toiminnasta tehdyn sopimuksen 338 artiklan 1 kohta. · Sääntelytavan valinta Euroopan parlamentin ja neuvoston asetus. 4. VAIKUTUS TALOUSARVIOON Ehdotuksella ei ole vaikutuksia EU:n talousarvioon. 5. LISÄTIEDOT Ei ole. Euroopan talousalue Ehdotettu toimenpide koskee ETA-sopimuksen soveltamisalaan kuuluvaa asiaa, minkä vuoksi se on ulotettava koskemaan Euroopan talousaluetta. 2013/0279 (COD) Ehdotus EUROOPAN PARLAMENTIN JA NEUVOSTON ASETUS kolmansien maiden kanssa käytävää ulkomaankauppaa koskevista yhteisön tilastoista annetun asetuksen (EY) N:o 471/2009 muuttamisesta siltä osin kuin on kyse säädösvallan ja täytäntöönpanovallan siirtämisestä komissiolle tiettyjen toimenpiteiden hyväksymiseksi (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, noudattavat tavallista lainsäätämisjärjestystä sekä katsovat seuraavaa: (1) Euroopan unionin toiminnasta tehdyn sopimuksen, jäljempänä ’perussopimus’, tultua voimaan komissiolle siirretty valta olisi yhdenmukaistettava perussopimuksen 290 ja 291 artiklan määräysten kanssa. (2) Ottaen huomioon yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 182/2011[6] komissio on sitoutunut[7] tarkastelemaan uudelleen säädöksiä, jotka tällä hetkellä sisältävät viittauksia valvonnan käsittävään sääntelymenettelyyn, perussopimuksessa vahvistettujen perusteiden mukaisesti. (3) Kolmansien maiden kanssa käytävää ulkomaankauppaa koskevista yhteisön tilastoista ja neuvoston asetuksen (EY) N:o 1172/95 kumoamisesta 6 päivänä toukokuuta 2009 annetulla Euroopan parlamentin ja neuvoston asetuksella (EY) N:o 471/2009[8] komissiolle siirretään valta panna täytäntöön joitakin kyseisen asetuksen säännöksiä. (4) Mukautettaessa asetusta (EY) N:o 471/2009 perussopimuksen uusiin sääntöihin olisi säädettävä komissiolle tällä hetkellä kyseisellä asetuksella siirretystä täytäntöönpanovallasta antamalla komissiolle valta antaa delegoituja säädöksiä ja täytäntöönpanosäädöksiä. (5) Jotta voidaan ottaa huomioon tullikoodeksiin tai kansainvälisistä sopimuksista johtuviin määräyksiin tehdyt muutokset, menetelmiin liittyvistä syistä välttämättömät muutokset sekä tarve perustaa tehokas tiedonkeruu- ja tilastointijärjestelmä, komissiolle olisi siirrettävä valta hyväksyä perussopimuksen 290 artiklan mukaisesti säädöksiä, jotka koskevat tullimenettelyjen ja tulliselvitysmuotojen luettelon mukauttamista, tiettyjä tavaroita tai tavaroiden liikkeitä ja niihin sovellettavia erilaisia tai erityisiä sääntöjä, tavaroiden tai tavaroiden liikkeiden jättämistä ulkomaankaupan tilastojen ulkopuolelle, 4 artiklan 2 ja 4 kohdan mukaisesti tapahtuvaa tietojen keruuta, tietojen tarkempaa määrittelyä, rajoitetusti vaadittuja tietoja tiettyjen tavaroiden tai tavaroiden liikkeiden ja 4 artiklan 2 kohdan mukaisesti toimitettujen tietojen osalta, otoksen ominaisuuksia, raportointijaksoa ja aggregointitasoa kumppanimaiden, tavaroiden ja valuuttojen osalta laskutusvaluutan mukaan jaoteltuja kauppaa koskevia tilastoja varten, tilastojen toimittamisen määräaikoja, sisältöä, kattavuutta ja jo toimitettujen tilastojen tarkistamista koskevien edellytysten mukautuksia sekä yritysten ominaisuustietojen mukaan ja ulkomaankaupan laskutusvaluutan mukaan jaoteltujen tilastojen toimittamisen määräaikoja. (6) On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla. Komission olisi delegoituja säädöksiä valmistellessaan ja laatiessaan varmistettava, että asianomaiset asiakirjat toimitetaan Euroopan parlamentille ja neuvostolle yhtäaikaisesti, hyvissä ajoin ja asianmukaisesti. (7) Komission olisi varmistettava, ettei näistä delegoiduista säädöksistä aiheudu huomattavaa hallinnollista lisärasitetta jäsenvaltioille ja vastaajayksiköille. (8) Jotta voidaan varmistaa asetuksen (EY) N:o 471/2009 yhdenmukainen täytäntöönpano, komissiolle olisi siirrettävä täytäntöönpanovaltaa, jotta se voi hyväksyä toimenpiteitä, jotka koskevat mainitun asetuksen 5 artiklan 1 kohdassa tarkoitetuista tiedoista käytettäviä koodeja tai yritysten ominaisuustietojen yhdistämistä kyseisen artiklan mukaisesti kirjattuihin tietoihin. Tätä valtaa olisi käytettävä asetuksen (EU) N:o 182/2011 mukaisesti. (9) Asetuksen (EY) N:o 471/2009 11 artiklassa tarkoitettu kolmansien maiden kanssa käytävän tavarakaupan tilastointia käsittelevä komitea (Extrastat-komitea) neuvoo ja avustaa komissiota sen käyttäessä täytäntöönpanovaltaansa. (10) Euroopan tilastojärjestelmän rakenteen uudistamiseen tähtäävällä strategialla pyritään parantamaan koordinointia ja kumppanuutta luomalla Euroopan tilastojärjestelmään selkeä pyramidirakenne; sen mukaisesti Euroopan tilastoista 11 päivänä maaliskuuta 2009 annetulla Euroopan parlamentin ja neuvoston asetuksella (EY) N:o 223/2009[9] perustetulla Euroopan tilastojärjestelmää käsittelevällä komitealla olisi oltava neuvoa-antava rooli, ja sen olisi avustettava komissiota tämän käyttäessä täytäntöönpanovaltaansa. (11) Asetusta (EY) N:o 471/2009 olisi muutettava korvaamalla viittaus Extrastat-komiteaan viittauksella Euroopan tilastojärjestelmää käsittelevään komiteaan. (12) Oikeusvarmuuden takaamiseksi on tarpeen, että tämä asetus ei vaikuta sellaisiin toimenpiteiden hyväksymismenettelyihin, jotka on käynnistetty mutta joita ei ole saatettu päätökseen ennen tämän asetuksen voimaantuloa. (13) Sen vuoksi asetusta (EY) N:o 471/2009 olisi muutettava, OVAT HYVÄKSYNEET TÄMÄN ASETUKSEN: 1 artikla Muutetaan asetus (EY) N:o 471/2009 seuraavasti: 1) Muutetaan 3 artikla seuraavasti: a) Korvataan 2 kohta seuraavasti: ”2. Tullikoodeksiin tai kansainvälisistä sopimuksista johtuviin määräyksiin tehtyjen muutosten huomioon ottamiseksi komissiolle siirretään valta antaa 10 a artiklan mukaisesti delegoituja säädöksiä, jotka koskevat 1 kohdassa tarkoitettujen tullimenettelyjen tai tulliselvitysmuotojen luettelon mukauttamista.” b) Korvataan 3 kohdan toinen alakohta seuraavasti: ”Siirretään komissiolle valta antaa 10 a artiklan mukaisesti delegoituja säädöksiä, jotka koskevat tiettyjä tavaroita tai tiettyjä tavaroiden liikkeitä ja niihin sovellettavia erilaisia tai erityisiä säännöksiä.” c) Korvataan 4 kohdan toinen alakohta seuraavasti: ”Siirretään komissiolle valta antaa 10 a artiklan mukaisesti delegoituja säädöksiä, jotka koskevat tavaroiden tai tavaroiden liikkeiden jättämistä ulkomaankaupan tilastojen ulkopuolelle.” 2) Korvataan 4 artiklan 5 kohta seuraavasti: ”5. ”Siirretään komissiolle valta antaa 10 a artiklan mukaisesti delegoituja säädöksiä, jotka koskevat 2 ja 4 kohdan mukaisesti tapahtuvaa tietojen keruuta.” 3) Muutetaan 5 artikla seuraavasti: a) Korvataan 2 kohta seuraavasti: ”2. Siirretään komissiolle valta antaa 10 a artiklan mukaisesti delegoituja säädöksiä, jotka koskevat 1 kohdassa tarkoitettujen tietojen tarkempaa määrittelyä. Komissio vahvistaa täytäntöönpanosäädöksillä toimenpiteet, jotka koskevat mainituista tiedoista käytettäviä koodeja. Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen.” b) Korvataan 4 kohdan toinen alakohta seuraavasti: ”Siirretään komissiolle valta antaa 10 a artiklan mukaisesti delegoituja säädöksiä, jotka koskevat näitä rajoitetusti vaadittuja tietoja.” 4) Muutetaan 6 artikla seuraavasti: a) Korvataan 2 kohdan viimeinen alakohta seuraavasti: ”Komissio vahvistaa täytäntöönpanosäädöksillä toimenpiteet, jotka koskevat tietojen ja näiden laadittavien tilastojen yhdistämistä. Nämä täytäntöönpanosäädökset hyväksytään 11 artiklan 2 kohdassa tarkoitettua tarkastelumenettelyä noudattaen.” b) Korvataan 3 kohdan viimeinen alakohta seuraavasti: ”Siirretään komissiolle valta antaa 10 a artiklan mukaisesti delegoituja säädöksiä, jotka koskevat otoksen ominaisuuksia, raportointijaksoa ja aggregointitasoa kumppanimaiden, tavaroiden ja valuuttojen osalta.” 5) Muutetaan 8 artikla seuraavasti: a) Korvataan 1 kohdan viimeinen alakohta seuraavasti: ”Siirretään komissiolle valta antaa 10 a artiklan mukaisesti delegoituja säädöksiä, jotka koskevat toimittamisen määräaikoja, sisältöä, kattavuutta ja jo toimitettujen tilastojen tarkistamista koskevien edellytysten mukautuksia.” b) Korvataan 2 kohta seuraavasti: ”2. Siirretään komissiolle valta antaa 10 a artiklan mukaisesti delegoituja säädöksiä, jotka koskevat 6 artiklan 2 kohdassa tarkoitettujen, yritysten ominaisuustietojen mukaan jaoteltujen ulkomaankaupan tilastojen ja 6 artiklan 3 kohdassa tarkoitettujen, laskutusvaluutan mukaan jaoteltujen ulkomaankaupan tilastojen toimittamisen määräaikoja.” 6) Lisätään 10 a artikla seuraavasti: ”10 a artikla Siirretyn säädösvallan käyttäminen 1. Siirretään komissiolle valta antaa delegoituja säädöksiä tässä artiklassa säädetyin edellytyksin. 2. Käyttäessään 3 artiklan 2, 3 ja 4 kohdan, 4 artiklan 5 kohdan, 5 artiklan 2 ja 4 kohdan, 6 artiklan 3 kohdan ja 8 artiklan 1 ja 2 kohdan mukaisesti siirrettyä valtaansa komissio varmistaa, ettei delegoiduista säädöksistä aiheudu huomattavaa hallinnollista lisärasitetta jäsenvaltioille tai vastaajille. 3. Siirretään 3 artiklan 2, 3 ja 4 kohdassa, 4 artiklan 5 kohdassa, 5 artiklan 2 ja 4 kohdassa, 6 artiklan 3 kohdassa ja 8 artiklan 1 ja 2 kohdassa tarkoitettu valta antaa delegoituja säädöksiä komissiolle määräämättömäksi ajaksi […] päivästä […]kuuta […] (Publications Office, please insert the exact date of entry into force). 4. Euroopan parlamentti tai neuvosto voi milloin tahansa peruuttaa 3 artiklan 2, 3 ja 4 kohdassa, 4 artiklan 5 kohdassa, 5 artiklan 2 ja 4 kohdassa, 6 artiklan 3 kohdassa ja 8 artiklan 1 ja 2 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä, tai jonakin myöhempänä, päätöksessä mainittuna päivänä. Päätös ei vaikuta jo voimassa olevien delegoitujen säädösten pätevyyteen. 5. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle. 6. Edellä olevien 3 artiklan 2, 3 ja 4 kohdan, 4 artiklan 5 kohdan, 5 artiklan 2 ja 4 kohdan, 6 artiklan 3 kohdan ja 8 artiklan 1 ja 2 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.” 7) Korvataan 11 artikla seuraavasti: ”11 artikla Komitea 1. Komissiota avustaa Euroopan tilastoista 11 päivänä maaliskuuta 2009 annetulla Euroopan parlamentin ja neuvoston asetuksella (EY) N:o 223/2009 perustettu Euroopan tilastojärjestelmää käsittelevä komitea(*). Tämä komitea on yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetussa Euroopan parlamentin ja neuvoston asetuksessa (EU) N:o 182/2011(*) tarkoitettu komitea. 2. Kun viitataan tähän kohtaan, sovelletaan asetuksen (EU) N:o 182/2011 5 artiklaa. (*) EUVL L 87, 31.3.2009, s. 164. (*) EUVL L 55, 28.2.2011, s. 13.” 2 artikla Tämä asetus ei vaikuta asetuksessa (EY) N:o 471/2009 säädettyjen toimenpiteiden hyväksymismenettelyihin, jotka on käynnistetty mutta joita ei ole saatettu päätökseen ennen tämän asetuksen voimaantuloa. 3 artikla Tämä asetus tulee voimaan kahdentenakymmenentenä päivänä siitä päivästä, jona se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EUVL L 55, 28.2.2011, s. 13. [2] EUVL L 55, 28.2.2011, s. 19. [3] EUVL L 152, 16.6.2009, s. 23. [4] EUVL L 87, 31.3.2009, s. 164. [5] Euroopan tilastojärjestelmää käsittelevän komitean 12. kokous, 12. helmikuuta 2012. [6] EUVL L 55, 28.2.2011, s.13. [7] EUVL L 55, 28.2.2011, s. 19. [8] EUVL L 152, 16.6.2009, s. 23. [9] EUVL L 87, 31.3.2009, s. 164.